recursal/SuperWikiNEXT-32B huggingface dataset:
**The Scarecrows** er et norsk countryrock-band med opprinnelse i Trondheim. Musikkstilen er beskrevet som americana-inspirert.

Bandet består av Bjørn Grønvik (vokal, gitar og munnspill), Svein Grostad (gitar og mandolin), Geir Tranø (slagverk) og Ove Røen (kontrabass). Bandets opprinnelige besetning inklusive Bjørn Grønvik var: Svein Grostad (gitar, banjo, mandolin, fiolin og lap steel), Magne Morken (slagverk), Erik (bassgitar) samt Dagfinn Leinum (gitar). Tommy Folstadli spilte trommer i bandet i 2004 og medvirker på EP`en Backfire.

Gruppen ble dannet omkring 1994 og deres første album, *Waiting For A Wonder*, ble gitt ut året etter.
Gode kritikker til tross ble ikke albumet en suksess. Et nytt album ble gitt ut i 1997 med navnet *Scarecrows*. Heller ikke dette albumet solgte så bra, til tross for at det vanket 5'ere i *Dagbladet* og *Adressa*. I 2000 gav bandet ut sitt tredje album, *Crowman*. 

Etter å ha turnert og spilt på de fleste country- og rockfestivaler siden utgivelsen av *Crowman*, gikk bandet igjen i studio for å spille inn albumet *Rattlesnake Law*. Dette albumet fikk glimrende kritikker i både *Adressa*, *Dagbladet* og *VG*. 

EP-en "Backfire" ble produsert i 2004 og ble distribuert til plateselskaper og radioer både i Norge og i utlandet.

Våren 2009 spilte bandet inn tre nye låter som finnes tilgjengelig på bandets hjemmeside. En av disse, «Cookie jar», var svært populær blant musikkmedarbeiderne i NRK Trøndelag og ble mye spilt på radio denne våren.

Crowmen er Bjørn Grønviks nye prosjekt. Med Offentlig debut i Langfjæran som supportband for Levi Henriksen den 11. august 2018.

Diskografi
----------

Album
* *Waiting for a Wonder* (1995)
* *Scarecrows* (1997)
* *Crowman* (2000)
* *Rattlesnake Law* (2003)

Singler
* *Sleeping in the Shadow* (2000)
* *Backfire* (2004)
* *Cookie Jar/White Water Run/The Road You Go Dow* (promo 2009)

Eksterne lenker
---------------

* Offisielt nettsted Rediger på Wikidata
* (en) The Scarecrows på Discogs Rediger på Wikidata

* (en) The Scarecrows på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |
***The Sea Devils*** er en historie på sju episoder i den britiske TV-serien *Doctor Who*. Den ble vist for første gang på BBC One fra 26. februar til 1. april 1972.
bes

Sammendrag
----------

Doktoren og Jo Grant besøker Master som er fengslet på en øy hvor de møter sea devils.

Produksjon
----------

Under planleggingen av *Doctor Who*s niende sesong, bestemte Barry Letts og Terrance Dicks seg for at de ville ha en historie som foregikk i eller rundt sjøen. Malcolm Hulke ble kalt inn for å skrive en oppfølger til sin historie *Doctor Who and the Silurians* fra sesong sju. Denne gangen skulle Doktoren møte på sjøutgavene av silurerne og *The Sea Silurians* ble bestilt 29. mars 1971.

For den åttende sesongen hadde Letts fått til et samarbeid med Royal Air Force og han henvendte seg denne gang til marinen. De gikk med på å låne ut mannskap og utstyr mot at marinen ble skildret i et positivt lys. *The Sea Devils* var satt opp som den tredje historien i sesong ni, noe som normalt ville ha betydd at innspilling på location skulle ha foregått rundt årsskiftet 1971–72. Letts bestemte seg for å bytte om på innspillingsrekkefølgen av historie to og tre slik at de kunne dra ut på marinens innspillingssteder tidligere på høsten før været ble for kaldt. Dette var første gang at to historier ble spilt inn i en annen rekkefølge enn de ble vist.

Eksterne lenker
---------------

* *The Sea Devils* hos bbc.co.uk
**HKB 18./979 Landehovden** eller **Landehobde**, er et ex-tysk kystfort fra andre verdenskrig lokalisert på gården Lande på Sånum i Mandal. Stedet ligger om lag 6 km vest for Mandal. Landehobde hadde fire K331(f)-kanoner på 10,5 cm med en rekkevidde på 12 000 meter. Batteriet dekket havet utenfor Ryvingen fyr, Sjøsanden og innseilingen til Mandal by.

Kanonene var opprinnelig plassert i åpne ringstillinger på lavett og svingskive. Kanonene skulle flyttes til kasematter av type R 671, men bare en ble fullført. Her står kanonen i sokkellavett.

Mellom stillingene var det løpegraver og tunneler til de ti bunkerne, som rommet både en flislagt sykehusavdeling, kontorer og rom for mannskapene. Til stillingen hørte også en rekke bygninger av tre. Anlegget hadde en bemanning på mellom 100 og 200 mann. Tilknyttet anlegget var også en krigsfangeleir der det var om lag 40 polske og sovjetiske krigsfanger som deltok i byggingen av anlegget.

Fortet ble overtatt av det norske forsvaret etter krigen, men ble nedlagt alt i 1948. I dag er det et mål for spaserturer i området.

Litteratur
----------

* Gunnar Skagen: *Mandal 1940-1945. Omtale av tyske festningsanlegg rundt Mandal bykjerne.*

Referanser
----------

1. ↑  Fjørtoft, Jan Egil (1983). *Tyske kystfort i Norge*. Arendal: Agder presse. s. 152. ISBN 8299087813.

Se også
-------

* Okkupasjonsmaktens fangeleirer og fengsler i Norge
* Sovjetiske fanger i Norge under andre verdenskrig

Eksterne lenker
---------------

* Landehobde på Mandal Friluftsråd sine sider; med bilder
* Ut.no: Landehobde (Flir)
* bunkersite.com med foto fra Landehovden

Portal: Andre verdenskrig
**Latsja** (eller **Latsje**, russisk: Ла́ча, Ла́че) er en innsjø i den sørvestre delen av Arkhangelsk oblast i Russland. Navnet betyr «Melkesjøen», men årsaken til dette er ukjent. 

Innsjøen er har en avlang form, i retning nord-sør. Den er 33 kilometer lang og opptil 14 kilometer bred, med et areal på 334 km². Den ligger 117 meter over havet. Innsjøen er grunn, med en største dybde på 5,4 meter. Den har en gjørmete bunn og myrlendte bredder, og fryser til fra november til mai. Flere elver renner inn i sjøen fra sør, hvorav den største er Svid som kommer fra innsjøen Vozje i Vologda oblast. Latsja har utløp mot nord gjennom elva Onega. Fem kilometer nedstrøms fra utløpet ligger den gamle byen Kargopol.

Referanser
----------

1. 1 2  «Озеро Лача (Лаче)». *Russlands statlige vannregister* **(russisk)**. Besøkt 31. august 2015.
2. 1 2  «Лача». *Store sovjetiske encyklopedi*. Besøkt 31. august 2015.

|  |  |
| --- | --- |
| Oppslagsverk/autoritetsdata | VIAF **·** GeoNames
 |
The Script på Isle of Wight Festival i 2011.
**The Script** er et alternative rock-band fra Dublin, Irland. Bandet består av Danny O'Donoghue (hovedvokalist og keyboard), Mark Sheehan (gitar) og Glen Power (trommer).

Bandet ble til i 2001, etter at kameratene Danny O'Donoghue og Mark Sheehan slo seg sammen med trommeslageren Glen Power. De har gitt ut 4 album, deriblant sangene «Hall of fame», «If you could see me now», «Breakeven» og «Superheroes». 

Vokalisten Danny O'Donoghue er også kjent som dommer i programserien *The Voice UK*, men ga seg i 2013 for å fokusere mer på bandet. I løpet av få år har bandet fylt opp flere store arenaer verden rundt, og blir ofte kalt for etterkommere av U2.[]

Eksterne lenker
---------------

* (ja) Offisielt nettsted Rediger på Wikidata

* (en) The Script – kategori av bilder, video eller lyd på Commons Rediger på Wikidata
* (en) The Script på Internet Movie Database Rediger på Wikidata
* (en) The Script på Apple Music Rediger på Wikidata

* (en) The Script på Discogs Rediger på Wikidata

* (en) The Script på MusicBrainz Rediger på Wikidata

* (en) The Script på SoundCloud Rediger på Wikidata

* (en) The Script på Spotify Rediger på Wikidata

* (en) The Script på Songkick Rediger på Wikidata

* (en) The Script på Last.fm Rediger på Wikidata

* (en) The Script på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NKC **·** BBC Things **·** MusicBrainz **·** Discogs **·** AllMusic
 |
**Forholdning** eller *suspensjon* er i harmonilæren en måte skape spenning ved å holde en konsonant tone over et akkordskifte, vanligvis på et betont taktslag. 

Den holdte tonen ligger et helt eller halvt tonetrinn over eller under sin oppløsningstone og er funksjonsfremmed i den endrede akkorden slik at den skaper en spenning (dissonans) som varer til tonen skiftes til en konsonant tone i den nye akkorden. Halvtoneforholdning har ledetonekarakter.

Forholdning kan brytes ned i tre trinn:

1. Tonen forberedes i en konsonant sammenheng
2. Tonen holdes over et betont taktslag og opptrer nå i en endret harmonisk sammenheng som fører til at det oppstår en dissonans mellom den forholdte tonen og en tone i den nye akkorden
3. Tonen endres slik at konsonans igjen oppstår

Eksempler
F-dur til C-durakkord (IV – I) uten forholdning: 

 {
\override Score.TimeSignature #'stencil = ##f
   \new PianoStaff <<
      \new Staff <<
         \relative c' {
             \clef treble \key c \major \time 4/4
             <f c>4 \bar "|" 
             <c e>2
             }
            >>
     \new Staff <<
         \relative c {
             \clef bass \key c \major \time 4/4
             <a' f>4
             <c, g'>2
             }
         >>
    >>
}
Lydavspilling støttes ikke av netteleseren din. Du kan laste ned lydfila.
F-dur- til C-durakkord (IV – I) med forholdning: 

 {
\override Score.TimeSignature #'stencil = ##f
   \new PianoStaff <<
      \new Staff <<
         \relative c' {
             \clef treble \key c \major \time 4/4
             << { f( f) e} \\ { c4 c2 } >> 
             }
            >>
     \new Staff <<
         \relative c {
             \clef bass \key c \major \time 4/4
             <a' f>4 \bar "|" 
             <c, g'>2
             }
         >>
    >>
}
Lydavspilling støttes ikke av netteleseren din. Du kan laste ned lydfila.

Kilder
------

* *Vorhalte*, lehrklaenge.de
* *suspension*, britannica.com
* *Suspensions*, musictheoryacademy.com
* Forholdning i Store norske leksikon

|  |  |
| --- | --- |
| Oppslagsverk/autoritetsdata | GND
 |
Scherings hovedkontor i Wedding i Berlin
**Schering AG** var et tysk kjemisk og farmasøytisk konsern med hovedkontor i Wedding i Berlin. Det ble etablert i 1851 og eksisterte til 2006, da det fusjonerte med Bayer og inngikk i Bayer Schering Pharma, fra 2011 Bayer HealthCare Pharmaceuticals. 

Schering AG hadde ca. 26 000 ansatte i 140 avdelinger verden rundt og en årlig bruttoinntjening på oppimot 50 milliarder kroner før fusjonen.[]

Det amerikanske farmasøytiske selskapet Schering Corporation, senere Schering-Plough, var opprinnelig et datterselskap av Schering AG. Schering AG var notert på Frankfurt-børsen.

Referanser
----------

1. ↑  Wolfgang Wimmer (1994): *Wir haben fast immer was Neues: Gesundheitswesen und Innovationen der Pharma-Industrie in Deutschland 1880–1935*, Duncker & Humblot

Eksterne lenker
---------------

* (en) Offisielt nettsted Rediger på Wikidata

* (en) Schering – kategori av bilder, video eller lyd på Commons Rediger på Wikidata

  



|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND
 |
**«Skitt Fiske Lillesand»** er en lokal fiskeforening fra Lillesand. Foreningen ble stiftet den 17. november 1998, og mottar støtte blant annet fra Grimevann fiskelag som består av Stigselvvassdraget med Østre Grimevann, Vestre Grimevann og Kaldvellelva i Lillesand kommunes grunneiere.

Blant foreningens formål er å: 

* Ivareta fiskeinteressene gjennom aktiv ivaretakelse av naturens produksjonsgrunnlag og ved at allmennheten skal ha adgang til å utøve fiske.
* Være en aktiv interesseorganisasjon som ivaretar medlemmenes interesser innen fiske og fiskeforvaltning.
* Sikre en bærekraftig høsting av fiskeressursene, basert på tilgjengelig kunnskap.
* Sikre at fisken høstes til glede for flest mulig motiverte utøvere.

Foreningen har i samarbeid med kommunen bl.a stått for bygging av fiskebrygge og gapahuk, begge deler tilrettelagt for handikappede, i Kaldvellelva i Lillesand. Foreningen har også en stor del av ansvaret for tilrettelegging av fiskeplasser langs den nedre delen av elva. De bidrar også til å spre kunnskap om tur- og fiskemuligheter i marka langs Stigselvvassdraget med stor vekt på Østre- og Vestre Grimevann.

I forbindelse med utbygging av den nye 4 felts motorveien (E-18) gjennom store deler av Kaldvellområdet og over Kaldvellelva, har foreningen også bidratt med konstant overvåking av både pH i elva og pH-målinger av både sulfidholdige og ikke sulfidholdige avrenninger.

Referanser
----------

1. ↑  Fiskelaget om Skitt fiske Arkivert 26. juli 2009 hos Wayback Machine. Grimevann Fiskelag Arkivert 26. juli 2009 hos Wayback Machine.

Eksterne lenker
---------------

* Skitt Fiske Lillesands eget nettsted
* Fvn.no: «Vil ta vare på Kaldvell» (publisert 24. juni 2006)
* Agderposten.no: «Tyvfiske ødelegger ørretelv» (publisert 07. november 2001)
* *Fiskebiologiske undersøkelser i Kaldvellelva i Lillesand kommune* 2007[*død lenke*] (pdf)
Wiktionary har ordbokoppføringer om ***forhugning***

Forhugning brukes i krig for å holde en fiende på avstand og under ild så lenge som mulig.
**Forhugning** er et begrep innenfor feltbefestning som anvendes om trær og grener som er plasert i en rekke med de spisse toppene rettet ut mot fienden. Trærne er som regel flettet, eller bundet sammen med en wire. Forhugning blir brukt alene eller sammen med piggtråd eller andre hindringer. 

Forhugning er språklig i familie med forhug, som er den kilen som først blir hugget i treet i den retningen som treet skal falle. 

På engelsk og fransk kalles forhugning for **Abatis**, **abattis**, eller **abbattis** ("*abattre un arbre*" betyr på fransk "å felle et tre", på en tilfeldig måte). 

Der er beviser på at forhugning ble brukt allerede av romerne og så sent som i den amerikanske borgerkrig. Forhugning brukes sjeldent nå fortiden, da det stort sett har blitt erstattet av piggtrådhindringer. Den kan likevel brukes som erstatning eller et supplement, hvis piggtråd er mangelvare. En stor forhugning, hvor man anvender hele trær i stedet for grener kan brukes som improvisert stridsvognsperring. 

En klassisk bruk av forhugning ble brukt under slaget ved Chateauguay den 26. oktober 1813, da sirka 300 kanadiere under ledelse av Charles-Michel de Salaberry beseiret et amerikansk korps på omkring 2300 mann. 

En stor svakhet ved bruk av forhugning, sammenlignet med piggtråd, er at den kan ødelegges ved hjelp av ild. 
Hvis forhugningen er bundet sammen med tau i stedet for wire kan tauene hurtig ødelegges av ild, slik at den hurtig kan fjernes ved bruk av entredregger kastet fra sikker avstand. 

En viktig fordel er at en improvisert forhugning hurtig kan etableres i skogkledde områder. Dette blir gjort ganske enkelt ved å felle en rekke trær, slik de faller med toppen i retning mot fienden. Et alternativ er å bruke sprengstoff for å felle trærne med. 

Amerikansk militærsymbol for forhugning (abatis)
Selv om en forhugning sjelden anvendes av moderne konvensjonelle militære styrker inngår forhugning stadig i de offisielle treningsmanualene for den amerikanske hær og marinekorps. 

* Forhugning improvisert av japanske tropper under Andre verdenskrigForhugning improvisert av japanske tropper under Andre verdenskrig
* Stor forhugning laget av hele trær og kan utgjøre en effektiv sperring mot kjøretøy. Denne lages ofte ved bruk av sprengstoff - legg også merke de splintrede endene.Stor forhugning laget av hele trær og kan utgjøre en effektiv sperring mot kjøretøy. Denne lages ofte ved bruk av sprengstoff - legg også merke de splintrede endene.

Eksterne lenker
---------------

* Pamplin Historical Park & The National Museum of the Civil War Soldier inneholder store og autentiske kopier av forhugning (abatis) brukt i den amerikanske borgerkrigen.
**Skive** som også er kalt en «kule» (svensk: *rundel*, engelsk: *roundel*, fransk: *tourteau*) er en sirkelrund, grafisk figur mye brukt i våpenskjold allerede fra middelalderen og i alle europeiske land.

Skiver i våpenskjoldet (fra 1994) til Västra Hargs församling, Mjölby, Sverige.
Når skiven har tinkturer (det vil her si metallfarger) gull eller sølv, kalles den i blasoneringer ofte for en *mynt*, for eksempel i kommunevåpenet til Randaberg fra 1981 og Brunlanes fra 1985, begge med sølv mynter. Gull skive er i engelsk blasonering kalt *bezant*, sølv skive er kalt *plate*, mens skiver i andre tinkturer har andre betegnelser.

I tiden ca. 1600-1800 er en skive ofte avbildet i våpen med skyggelegging og perspektiv som en kule, og til dels er det da tilsiktet at figuren skal være en kule, for eksempel i sjøhelten Peter Wessel Tordenskiolds adelsvåpen.

Tre skiver inngår i *Munthe*s gamle slektsvåpen, som er avbildet på Arnstein Rønnings nettsted. Skivene eller kulene er betegnet som "globuli" i blasoneringen på latin i adelspatentet fra 1755 for slekten von Munthe af Morgenstierne. I våpenavbildninger ses disse dels som flate skiver og dels som runde kuler.

Litteratur
----------

* Hans Cappelen og Knut Johannessen: *Norske kommunevåpen*, Oslo 1987
* Hans Cappelen: *Norske slektsvåpen*, Oslo 1969 (2. opplag 1976)
Nurit Peled-Elhanan i Europaparlamentet
**Nurit Peled-Elhanan** er en israelsk fredsaktivist og professor i språk ved Det hebraiske universitetet i Jerusalem.

Etter dødsfallet til hennes 13 år gamle datter ble Elhanan en sterk kritiker av Israels okkupasjon av Vestbredden og Gaza. Datteren, Smadar Elhanan, ble drept av en selvmordsbomber i Jerusalem den 4. september 1997. Elhanan uttalte at hun ikke skyldte på den palestinske gruppen som selvmordsbomberen kom fra. Men hun skyldte på Israels undertrykkelse av palestinere som en indirekte årsak til datterens død. Elhanan ble tildelt Sakharovprisen for menneskerettigheter og ytringsfrihet, tildelt av Europaparlamentet. Elhanan er datter av general og politiker Mattityahu Peled.

Eksterne lenker
---------------

* «The Bereaved Parents for Peace», artikkel av Nurit Peled-Elhanan.
* «A mother’s plea», artikkel av Nurit Peled-Elhanan.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**White Mountain** (Inupiak: *Nasirvik*) er en bosetning i Nome Census Area i delstaten Alaska i USA. Ifølge folketellingen i 2010 hadde bosetningen et befolkningstall på 190 innbyggere. Dette var en 6,4% befolkningsnedgang siden 2000 da innbyggertallet var 203. I 2014 ble det estimert at befolkningstallet hadde steget til 195 innbyggere. 86,2% av bosetningen sine innbyggerne er urfolk. Bosetningen er lokalisert på koordinatene 64.680833 breddegrader og -163.406667 lengdegrader.

White Mountain er mest kjent for å være det siste av 3 obligatoriske stopp for utøverne som konkurrerer i hundesledeløpet Iditarod. Alle deltakere er pålagt å ta en 8 timers pause i White Mountain før de legger ut på de siste 124 kilometrene til Nome.

Referanser
----------

1. ↑  «US Gazetteer files: 2010, 2000, and 1990». United States Census Bureau. 12. februar 2011. Besøkt 23. april 2011.
2. ↑  «Annual Estimates of the Resident Population for Incorporated Places: April 1, 2010 to July 1, 2014». Besøkt 4. juni 2015.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS **·** GNIS
 |
Kolofonium som brukes til lodding.
**Flussmiddel** er tilsetninger som benyttes i metallurgiske prosesser for å overføre stoffer som ikke smelter ved en gitt temperatur, til lettsmeltelig flytende slagg. Flussmiddel brukes også ofte ved lodding og sveising.

Ved lodding er det et middel i fast, flytende eller pastaform som anvendes for å forbedre loddeevnen til den aktuelle komponenten. Flussmiddel virker gjennom å løse opp og forhindre videre oksidasjon på basismetallet under loddeprosessen. Dette resulterer i bedre feste og kontakt for loddingen mot basismetallet. Flussmiddel kan også være en del av loddetinn. Flussmidlet finnes i kanaler i loddetinnet, og forandrer egenskapene hos det. Det finnes flere ulike typer av flussmiddel, og det er mulig å få loddetinn med ulike gehalter av flussmiddel.

Helsefare
---------

Flussmiddel bestående av sinkklorid eller ammoniumklorid er helseskadelig for mennesker, særlig ved innånding. Etter at disse helsefarene er blitt dokumentert brukes derfor dette i langt mindre grad som flussmiddel i loddetinn som brukes til manuell lodding av elektroniske komponenter. Andre typer flussmidler kan også være helseskadelige i varierende grad, og det har de siste årene blitt satt fokus på arbeidsmiljø ved loddestasjoner blant annet ved å bruke avtrekksvifter og punktavsug.

Liste over flussmidler
----------------------

* Boraks – Brukt ved slaglodding
* Bivoks
* Talg – Brukt med bly
* Parafinvoks
* Palmeolje
* Sinkklorid
* Sinkklorid & salmiakk
* Olivenolje & salmiakk, 50/50 – for jern
* Kolofonium, talg, olivenolje, sinkklorid – for aluminium
* Kryolitt
* Kryolitt & fosforsyre
* Fosforsyre & alkohol
* Kryolitt & bariumklorid
* Oljesyre
* Magnesiumklorid, koksalt & kaliumklorid

Eksterne lenker
---------------

* Forskrift om sveising, termisk skjæring, termisk sprøyting, kullbuemeisling, lodding og sliping (varmt arbeid) lovdata.no
* Kjemisk helsefare i bilskadeverkstedet Norsk Bilbransjeforbund

|  |  |
| --- | --- |
| Oppslagsverk/autoritetsdata | Store norske leksikon
 |
Xuancheng i Anhui
**Xuancheng** (kinesisk: 宣城市; pinyin: *Xuānchéng Shì*) er et byprefektur sørøst i provinsen Anhui i Folkerepublikken Kina.

Kulturminner
------------

Dobbeltpagodene til Guangjiao-tempelet (广教寺双塔, *Guǎngjiāo sì shuāng tǎ*) og Chenshan-stedet (陈山遗址, *Chénshan yízhǐ*) er oppført på Folkerepublikken Kinas liste over kulturminnesmerker.

Administrative enheter
----------------------

Xuancheng består av ett bydistrikt, ett byfylke og fem fylker:

* Bydistriktet Xuanzhou – 宣州区 *Xuānzhōu Qū* ;
* Byfylket Ningguo – 宁国市 *Níngguó Shì* ;
* Fylket Langxi – 郎溪县 *Lángxī Xiàn* ;
* Fylket Guangde – 广德县 *Guǎngdé Xiàn* ;
* Fylket Jing – 泾县 *Jīng Xiàn* ;
* Fylket Jingde – 旌德县 *Jīngdé Xiàn* ;
* Fylket Jixi – 绩溪县 *Jìxī Xiàn*.

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** GeoNames **·** MusicBrainz
 |
**Håvard Selby Ebbestad** (født 5. mars 1959 i Drammen) er en norsk farmasøyt som har hatt flere lederroller innen sitt fagområde. Han har siden 2010 vært administrerende direktør i Fürst Medisinsk Laboratorium. Fra 2020 er han i tillegg president i Farmasøytenes Idrettsforening. Han mottok i 2022 ordenen Det giftige kors, Crux venenifera, som er den høyeste utmerkelse innen norsk farmasi.

Utdannelse
----------

Ebbestad er utdannet farmasøytisk kandidat fra Universitetet i Oslo i 1983, og har i tillegg en mastergrad i ledelse fra McGill University i Montreal i 2000.

Yrkesliv
--------

I 2003 - 2010 var han administrerende direktør i legemiddelfirmaet Pfizer. For det var han administrerende direktør i Pharmacia (1999 - 2003) og Zeneca (1995 - 1999).

Ebbestad var i 2007 - 2009 styreleder for Legemiddelindustriforeningen LMI.

2011 - 2015 var han folkevalgt kommunestyrerepresentant i Svelvik.

Styreleder i Norsk Farmasøytisk Selskap 2017 - 2020.

Referanser
----------

1. ↑  *Svelvik kommune:* Kommunestyret Arkivert 9. januar 2015 hos Wayback Machine.
2. ↑  «Forside». *nfs.no*. Besøkt 10. mai 2017.

Eksterne lenker
---------------

* Fürst Medisinsk Laboratoriums hjemmeside
Papirproduksjon i det gamle Kina
Papirproduksjon i det gamle Kina
**Xuanpapir** eller **xuanzhi** (tradisjonell kinesisk: 宣紙, forenklet kinesisk: 宣纸; pinyin: *xuānzhǐ*), eller **shuenpapir**, eller feilaktig men utbredt omtalt som **rispapir**, er en type papir som har sitt opphav i det gamle Kina og som benyttes for skriving (kalligrafi) og maling. Xuanpapiret er mykt og med fin tekstur.

Opprinnelse
-----------

Xuanpapir nevnes tidligst i de gamle kinesiske verkene *Merknader om fordums berømte malerier* og *Den nye Tang-boken*. Det ble opprinnelig produsert under Tangdynastiet i fylket Jing i det som i dag er provinsen Anhui, såvel som i nærliggende byer som Xuancheng og Taiping. Fylket var den gang underlagt prefekturet Xuanzhou, og fra administrasjonssenteret og elvehavnen der ble det skipet ut og spredt ut over hele riket; derav navnet Xuanpapir. I Songdynastiets tid måtte papirproduksjonen i Huizhou, Chizhou og Xuanzhou gradvis vike for produksjonen i fylket Jing.

Klassifisering
--------------

På grunn av avvik i produksjonsmåten kan xuanpapir klassifiseres i gruppene **shengxuan**, **shuxuan** og **banshuxuan**. Shengxuan (ordrett «rå xuan»), som ikke er særskilt videreforedlet, har en uovertruffen evne til å absorbere vann, slik at blekket brer seg nærmest som på moderne trekkpapir. Shuxuan («moden xuan») er derimot innsatt med potassium alum under produksjonen, noe som gir den en hardere tekstur og mindre vannabsorpsjon. Disse egenskaper gjøre at shuxuan egner seg bedre for gongbi enn for xieyi, og at det samtidig er lettere å rive. Banshuxuan («halvmoden xuan») har egenskaper som ligger imellom shengxuan og Shuxuan..

Material og produksjon
----------------------

Materialet som benyttes er nært knyttet til Jing fylke. Barken til *Pteroceltis tatarinowii*, en vanlig art av almetre i området, var hovedmaterialet for produksjonen av xuanpapir. Ris, og flere andre materialer som for eksempel bambus og morbærtre, ble senere addert under Songdynastiet og Yuandynastiet.

Visse detaljer av produksjonsmetoden hemmeligholdes. Men den kan løst grupperes i 18 steg eller elementer, eller mer strikt i over hundre elementer. Det inngår damping og bleking og tilsettelse av en rekke safter.

Referanser
----------

1. ↑  Ronald G. Knapp: *Things Chinese: Antiques - Crafts - Collectibles*, Tuttle Publishing:Tokyo /Rutland, Vermont /Singapore, 2011, ISBN 978-0-8048-4187-0, s. 36-37

Eksterne lenker
---------------

* Anhui Xuan paper on chinaculture.org, lest 2009-02-08.
* Xuan paper at Anhui Online Library, lest 2009-02-08.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Ming Dynasty Xuande Archaic Porcelain Vase and Six -Character Mark
**Xuande-keiseren** (kinesisk: 宣德, født 25. februar 1398 eller 16. mars 1399 i Beijing, død 31. januar 1435 samme sted ) var keiser av Kina under Ming-dynastiet, og regjerte mellom 1425 og 1435. Tempelnavn: **Xuanzong** (宣宗) (det var også andre keisere med navnet Xuanzong). Han var født **Zhu Zhanji**, og var sønn av Hongxi-keiseren og keisergemalinnen Zhang.

Hans regjeringetid var preget av politisk og økonomisk stabilitet, velstand og kulturell blomstring.

Liv og virke
------------

### Bakgrunn

Som barn ble han øvet i militær teknikk av sin farfar keiser Yongle-keiseren, og han skulle som keiser senere anse seg selv som en kriger. Han tok ham ofte med på krig, jaktutflukter og inspeksjonsreiser.

### Keiser

Som Xuande-keiseren var han meget allsidig. Han var ikke bare en dyktig byadministrator, men behersket også ridekunst, bueskyting, kalligrafi og maleri.

To viktige tiltak som han gjennomførte i sin periode var å slå tilbake sin opprørske farbror Zhu Gaoxu som anså seg å ha rett til tronen, og etableringen av palassutdannelsen for eunukker.

Etter et avbrudd under den foregående keiser tilot Xuande-keiseren at eunukken Zheng Hes flåteekspedisjoner ble gjennomtatt for en siste gang.

Xuande-keiseren ble etter sin død betraktet som et bilde på det gode konfucianske keiserideal; han skydde ikke militær konfrontasjon, var en utmerket statsmann, fremmet kunst og kultur og var selv en dyktig kunstner. Hans regjeringstid var preget av stabilitet, velstand og kulturell blomstring, og betraktes dermed som et høydepunkt i det tidlige Ming-dynastiet. Etter vestlig mål kunne han kanskje sammenlignes med det ideelle renessansemenneske. 

Han er blitt bedømt som den nest dyktigste maler av alle kinesiske keisere, nest etter Songdynastiets keiser Huizong.

Keiser Xuande døde i 1435, 36 år gammel, etter å ha regjert i ti år. Han ble begravd i Jingling i Minggravene nord for Beijing.

Litteratur
----------

* *Imperial China 900-1800* **(engelska)**. Harvard University Press. 2003. ISBN 0674012127.
* *Thirteen Imperial Tombs of the Ming Dynasty* **(engelska)**. Peking: Foreign Languages Press. 2011. ISBN 978-7-119-06755-1.
* Goodrich Luther Carrington, Fang Chaoying, red. (1976). *Dictionary of Ming biography 1368-1644* **(eng)**. New York: Columbia U.P.

Referanser
----------

1. 1 2 3 4   China Biographical Database[Hentet fra Wikidata]
2. ↑   Perpetual Happiness: The Ming Emperor Yongle, side(r) 98, kapittel 5[Hentet fra Wikidata]
3. 1 2 3  *Thirteen Imperial Tombs of the Ming Dynasty* **(engelska)**. Peking: Foreign Languages Press. 2011. s. 47–48. ISBN 978-7-119-06755-1.
4. ↑  *Imperial China 900-1800* **(engelska)**. Harvard University Press. 2003. s. 622–623. ISBN 0674012127.

|  |  |  |
| --- | --- | --- |
| Forgjenger:**Hongxi-keiseren** | **Keiser av Kina (Ming-dynastiet)**(1425–1435) | Etterfølger:**Zhengtong-keiseren** |

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** NLA **·** KulturNav
 |
***Øystein og meg*** er en norsk humorserie med Øystein Bache og Rune Gokstad som gikk på NRK1 fra 1997 til 2001. Programmet var i hovedsak studiobasert, men inneholdt en rekke ferdiginnspilte innslag. Serien hadde også enkelte musikalske innslag. Innslagene med «Lompisene», Backstadgutane og «Villmarkshjørnet» var faste innslag gjennom hele serien.

Innslaget «Helpdesk» (med de to middelaldermunkene) ble lagt ut på YouTube i 2007 og ble raskt et internettfenomen. Samme år kåret det amerikanske databladet *Computerworld* det til verdens morsomste tech-video.

Premieren av sesong en ble sett av 883 000, premieren av sesong to 698 000 mens premieren av tredje sesong ble sett av 356 000.

Vinteren 1997
-------------

Første sesong av denne humorserien hadde faste innslag med de to mystiske herrene, «Lompisene». Andre innslag var Backstadgutane og de to skytegale herrene i «Villmarkshjørnet».

Høsten 1999
-----------

Nytt andre sesong var en krimføljetong med verdens rikeste detektiver, «Røkke og Gjelsten». Disse drev et noe utradisjonelt politiarbeid og hadde en afro-amerikansk sjef, nemlig bestefar Cosby (spilt av Earle Hyman).

«Tre brødre i syden» var en annen føljetong. Denne handlet om Bård, Per og Bror Paus fra Nordvestlandet. Bror fikk imidlertid seerne aldri se da han kjørte kamera. I syden støtte brødrene på ymse problemer, damer og sprit for eksempel. De har etterlatt seg en hjemmevideo fra en ferietur på Kanariøyene. Videoen ble funnet gjenglemt på Gardermoen, og har på mystisk vis havnet i NRK. Den er opptakene fra disse som seerne får se (etter inspirasjon fra grøsseren *The Blair Witch Project*.

Sesongen inneholdt gjensyn med «Lompisene», Backstadgutane og «Villmarkshjørnet».

Høsten 2001
-----------

Også i tredje sesong ble det gjensyn med Lompisene og de to skyteglade karene i "Villmarkshjørnet.

Nye bekjentskaper var Fred og crooneren som oppholdt seg i en røykfylt pianobar, hjelpsomme Gjermund som hjelper alle han kommer over, Agent 009, en kollega av James Bond. I tillegg dukket «Kjell Inge Røkke» opp nå og da for å gi gode råd om hverdagslige ting. En annen figur gikk under navnet Spørsmål-Stein. Han stilte heller et spørsmål for mye enn et for lite.

Referanser
----------

1. ↑  «Ny Helpdesk-sketsj klar!». 28.02.2007. Besøkt 28. august 2016.
2. ↑  «Norsk humor vant amerikansk videokåring | Computerworld». *Computerworld*. (22.3.2007). Besøkt 28. august 2016.
3. ↑  «TV-toppen». *VG*. 21.1.1997.
4. ↑  «TV-toppen». *VG*. 21.9.1999.
5. ↑  «356 000 for Bache og Gokstad | Kampanje». *kampanje.com*. 21.9.2001. Besøkt 28. august 2016.

Eksterne lenker
---------------

* (en) *Øystein og meg* på Internet Movie Database Rediger på Wikidata

* (no) *Øystein og meg* hos Filmfront Rediger på Wikidata
*«Näätämö» er også det finske navnet på bygda Neiden i Sør-Varanger.*

**Näätämö** (finsk) eller **Njauddâm** (skoltesamisk, nordsamisk: *Njávdán*), er en landsby i kommunen Enare i finsk Lappland. Den ligger 150 kilometer nordøst for kommunesenteret Inari og bare to kilometer fra grensa til Norge. Näätämö ligger ved stamvei 92 som fortsetter via riksvei 92 til Neiden og Europavei 6 til Kirkenes. I landsbyen bor samer og finner. I landsbyen finnes to supermarkeder med bensinstasjon, og også et motell med restaurant.

Historie
--------

Sammen med Neiden i Norge utgjorde Näätämö den vestligste skoltesamiske siidaen. Den opprinnelig sammenhengende bosetningen ble i 1852 offisielt delt da grensen ble stengt. Denne grensetrekningen mellom Sverige-Norge på den ene side og Storfyrstedømmet Finland på den andre hindret den grenseoverskridende reindriften og fiskeriet og gjorde det tradisjonelle næringsgrunnlaget for lokalbefolkningen delvis umulig.

Referanser
----------

1. ↑  «Karttapaikka / Kartplatsen». Lantmäteriverket. Besøkt 5. juli 2017.

Eksterne lenker
---------------

* (en) Näätämö – kategori av bilder, video eller lyd på Commons Rediger på Wikidata
**Sarah Gay Josephson** (født 10. januar 1964 i Bristol i Connecticut) er en amerikansk synkronsvømmer som deltok i de olympiske leker 1984 i Los Angeles, 1988 i Seoul og 1992 i Barcelona.

Josephson ble olympisk mester i synkronsvømming under Sommer-OL 1992 i Barcelona. Sammen med sin tvillingsøster Karen Josephson vant hun konkurransen i duett foran tvillingene Vicky Vilagos / Penny Vilagos fra Canada og Fumiko Okuno / Aki Takayama fra Japan. 

Fire år tidligere, under Sommer-OL 1988 i Seoul, vant tvillingene Josephson en sølvmedalje i duett, Michelle Cameron / Carolyn Waldo vant konkurransen.

Hun vant gull i duett sammen med sin søster Karen under de Panamerikanske leker 1987 i Indianapolis i USA.

OL-medaljer
-----------

* Gull 1992 Spanias flagg Barcelona - **Gull** i synkronsvømming duett USAs flagg USA
* Sølv 1988 Sør-Koreas flagg Seoul - Sølv i synkronsvømming duett USAs flagg USA

Eksterne lenker
---------------

* (en) Sarah Josephson – Olympics.com Rediger på Wikidata

* (en) Sarah Josephson – Olympic.org Rediger på Wikidata

* (en) Sarah Josephson – Olympedia Rediger på Wikidata

* (en) Sarah Josephson – Sports-Reference (OL-resultater – arkivert) Rediger på Wikidata

* (en) Sarah Josephson – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Disippelen*** (originaltittel: *Учени́к*) er en russisk film fra 2016, regissert av Kirill Serebrennikov.

Handling
--------

Veniamin Juzjin, med kallenavnet Venja, er en tenåring på videregående skole i en forstad. Moren hans er en hardtarbeidende aleneforsørger som har tre jobber, for å betale sin eneste sønns utdannelse og bo i deres beskjedne leilighet. Venja leser Bibelen selektivt og intenst, for å søke veiledning og trøst som svar på sin endrede familie-forhold. Etter å ha sett de kvinnelige klassekameratene sine iført bikini til kroppsøving på skolen, begynner Venja med en tirade av høylytt, påtrengende lesing av bibelske sitater om kyskhet og moral.

En av Venjas klassekamerater virker tiltrukket av dette moralske kallet, og blir venn med den tilsynelatende ellers venneløse Venja. Senere i uken skal en biologi-lærer på videregående skole demonstrere for klassen ansvarlig bruk av kondomer for sikker sex. Men Venja ser på denne demonstrasjonen som skamløs og moralsk korrupt, og bruker igjen sine favoritt-sitater fra Bibelen. Saker blir ytterligere komplisert når biologi-læreren protester til administrasjonen om at Venja slipper unna med hans nidkjære lesninger av Bibelen i klasserommet, som hun ser på som forstyrrende for de andre studentene og for undervisningen hennes.

I mellomtiden forsøker Venjas venn å kysse ham, men Venja griper en tung stein og slår klassekameraten tll døde med den. Deretter går han tilbake til skolen, og etterlater den døde kroppen ved kysten. Ved skolen innkaller biologi-læreren il en konferanse på rektors kontor, for å formalisere klagen hennes mot Venja. Venja blir innkalt for å delta på den formelle behandlingen av klagen. Men Venja anklager plutselig biologi-læreren for å ha fått Venja til å kle av seg, og ta på kjønnsorganene hans. Biologi-læreren får deretter sparken på stedet.

Skuespillere
------------

* Pjotr Skvortsov som Veniamin Juzjin
* Julija Aug som Inga Juzjina
* Viktorija Isakova som Jelena Krasnova
* Aleksandr Gortjilin som Grigorij Zajtsev
* Aleksandra Revenko som Lidija Tkatsjeva

Referanser
----------

1. 1 2 3 4 5 6 7 8 9   (på en) *Internet Movie Database*, Wikidata Q37312,
2. ↑   Internet Movie Database, www.imdb.com, verkets språk engelsk, besøkt 6. januar 2017[Hentet fra Wikidata]
3. ↑   nmhh.hu[Hentet fra Wikidata]
4. ↑   arkiv-URL web.archive.org, www.europeanfilmacademy.org, besøkt 4. februar 2020[Hentet fra Wikidata]
5. ↑  В Лондоне стартует неделя российского кино в очном формате
6. ↑  Ученик (2016)

Eksterne lenker
---------------

* (en) *Disippelen* på Internet Movie Database Rediger på Wikidata

* (en) *Disippelen* på AllMovie Rediger på Wikidata

* (fr) *Disippelen* på Allociné Rediger på Wikidata

* (nl) *Disippelen* på MovieMeter Rediger på Wikidata

* (en) *Disippelen* på Rotten Tomatoes Rediger på Wikidata

* (en) *Disippelen* på Metacritic Rediger på Wikidata

* (en) *Disippelen* på Box Office Mojo Rediger på Wikidata
**Øystein Trondsson Hardråde** (Eysteinn hinn harðráða) ble født omkring 668 i Nidaros - døde omkring 710 og var småkonge over Hedmark og Oppland. Det hevdes at han var sønn av Thrond "den gamle" Haraldson fra Hålogaland og Ragnhild Sigurdsdatter.[1]
Øystein Trondsson Hardråde var far til Åsa, som var gift med Halvdan Kvitbein og han var også far til kong Hogne Øysteinsson.[2]

Fra kilden Snorre Sturlasson Kongesoger på nynorsk - i kapittelet - Soga om Håkon den gode - side 87
----------------------------------------------------------------------------------------------------

Øystein, kongen til opplendingane, som sume kalla den mektige, men somme den ille, herja i Trøndelag og la under seg Øynafylket og Sparbyggjafylket; han sette son sin over dei; men trønderane drap han. Kong Øystein fór andre gongen på hærferd til Trøndelag og herja rundt omkring og la under seg; då spurde han trønderane kven dei helst ville ha til konge, trælen hans, som heitte Tore Fakse, eller hunden hans, som heitte Saur. Dei tok hunden, av di dei trudde at dei så skulle rå seg meir sjølve; dei lét seida tre manns vit i hunden, og han gøydde to ord og tala det tredje. Dei gjorde halsband og ei lekkje av sølv og gull; og straks det vart sølut, så tok hirdmennene hans og bar han på herdane sine. Det vart stelt til eit høgsete åt han, og han sat på ein haug, liksom andre kongar; han budde på Inderøya og hadde setet sitt der det heiter Sakshaug. Det er fortalt at han fekk banen sin av di det kom vargar og tok på buskapen hans, og hirdmennene eggja han til å verja feet. Han gjekk ned av haugen og fór dit som vargane var; men dei reiv han sund straks. Mange andre forunderlege ting gjorde kong Øystein med trønderane. For denne herjinga og ufreden flydde mange hovdingar, og mykje folk flydde frå odelsgardane sine. Kjetil Jemte, són til Onund jarl frå Sparbu [3]fór aust over Kjølen, og ein heil brote folk med han; dei bygde store bygder der det sidan heiter Jemtland. Soneson til Kjetil var Tore Helsing; han fór for ei draps-sak frå Jemtland og aust over til skogane som der ligg, og bygde; og dit søkte mykje folk med han. Dette landet kallar dei Helsingland.[4]

Se også
-------

Ynglingesagaen

Referanser
----------

1. ↑
2. ↑
3. ↑
4. ↑  Snorre Sturlasson Kongesoger på nynorsk - i kapittelet - Soga om Håkon den gode - side 87.
**Skut** er den delen av en robåt som vender mot båtens ende. Man snakker nesten alltid om **framskut** og **bakskut**

En tradisjonell trerobåt har en rekke tverrstivere, såkalte band (feilaktig kalt spant). De fleste av disse står med 70–90 cm avstand, og dette mellomrommet kalles da et ro-rom. Foran og bak ro-rommene, ut mot stevnene, er nærmest trekantformede rom, som kalles skuter. Mange robåter har årefester også i skutene, i tillegg til dem i ro-rommene. Overgangene til båtstørrelsene over og under kan derfor være ganske flytende (færinger utstyrt som seksæringer, seksæringer utstyrt som firroinger osv.

Ofte er framskuten ganske lang, og den er nesten alltid høyere og bredere enn bakskuten. Når en lav, åpen båt skal møte svære bølger, er det viktig at framskuten er så lett og vid at den flyter opp over bølgetoppene. For fiskere på havet i gamle dager var det derfor viktig at framskuten var slik. Inni fjordene og blant øyene kan man derimot se robåter med både tofter og sesser i framskuten, og der man ofte legger last her.
Blokken med Blokken Skipsverft i forgrunnen og Nedre Blokkvatnet til høyre
**Blokken** er et sted i Sortland kommune i Nordland. Stedet ligger på Hinnøya, ved Sortlandssundet.

Riksvei 822 går forbi Blokken mellom Sigerfjorden og Kaljord i Hadsel.

En viktig bedrift i Blokken var Blokken Skipsverft AS som gikk konkurs i 2021.

Blokken hadde tidligere barne- og ungdomsskole, men den ble nedlagt midlertidig i 2005. Skoleelevene i området går i dag på skolen på Hennes i Hadsel.

I marka innafor Blokken ligger flere fiskevann. I rekkefølge oppover i dalen ligger Nedre Blokkvatnet (13 moh.), Midtre Blokkvatnet (19 moh.), Øvre Blokkvatnet (261-245 moh.) og Småvatnan (376, 385 og 431 moh.)

Nervatnet. Foto: Frank Olsen
Sortland Orienteringslag har et lite orienteringskart i området mellom Blokken og Djupfjorden.

Referanser
----------

1. ↑  «115 år gammelt verft er konkurs: – Det er kjempetøft». *e24.no*. Besøkt 21. februar 2021.

Eksterne lenker
---------------

* Akvakultur i Vesterålen
**Blokkeringsfrie bremser** (ABS-bremser) betegner bremser som sikrer at hjulene (fly, bil, motorsykkel) ikke låser når man trykker hardt på bremsen ved å regulere hvor mye bremsekraft som kommer til hjulene. Opprinnelig var dette et tysk begrep: **AntiBlockierSystem**, forkortet **ABS**, og det er mest kjent under denne forkortelsen.

Systemet består av:

* 1: fartssensorer på hvert enkelt hjul som registrerer hvor fort hjulene går rundt
* 2: ventiler som kan regulere bremsetrykk til hvert enkelt hjul eller hjulsett, og
* 3: en styringsenhet

Sensorene måler hjulets rotasjonshastighet og registrerer om et hjul er i ferd med å låse. Dersom det er tilfelle, sørger ABS-systemet for å minske bremsetrykket. Hjulet øker da rullehastigheten og beholder veigrepet. Samtidig er det også mulig å styre bilen. Når hjulet øker hastigheten, blir bremsekraften igjen slått på. Denne syklusen repeteres flere ganger per sekund inntil bremsepedalen slippes. 

I en nødsituasjon skal man ikke pumpebremse om bilen er utstyrt med ABS, man bare presser pedalen hardt inn og lar ABS systemet kontrollere bremsingen mens man styrer med rattet. ABS-teknologien ble først utviklet for bruk på fly i 1929 av franskmannen Gabriel Voisin. Jensen FF ble den første bilen utstyrt med mekanisk ABS, i 1966. Første elektroniske system kom i 1971 da Chrysler, sammen med Bendix Corporation, leverte et system de kalte "Sure Brake" på modellen Imperial. Første elektroniske system på en motorsykkel kom med modellen K100 fra BMW i 1988.

Annen teknologi for å forhindre å miste veigrepet
-------------------------------------------------

Stabilitetskontroll (ESP - Electronic Stability Program - elektronisk stabilitetsprogram) er en funksjon som benytter mye av den samme teknologien som ABS. Det er de samme sensorene som registrer at hjulene spinner. Systemet reduserer turtallet på motoren slik at drivhjulene ikke spinner unødig. På mange antispinn-systemer er det ordnet slik at det hjulet som har lite veigrep, (hjulet som spinner) blir holdt igjen litt av bremsen, slik at mer kraft overføres gjennom differensialen til hjulet som ikke spinner. Også bremsefinesser som bremsehjelp (BA = Brake Assist), veigrepskontroll (TRC/TC/TCS = Traction Control/System) og elektronisk bremsekraftfordeling (EBD - Electronic Brake Distribution) styres av de samme sensorsystemene.

Se også
-------

* Bremser
* Bremsebalanse
* Dekktrykksovervåkning
* Hjulmutterindikator

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** NKC
 |
**Percival «Perry» Cox** er en fiktiv person spilt av John C. McGinley som opptrer i TV-serien *Scrubs*. Cox er 47 år gammel i sesong 7, og bor sammen med sin eks-kone Jordan Sullivan og deres to barn: Jack og Jennifer Dylan.

Cox er atletisk, og spiller flere ganger basketball på sykehusets parkeringsplass sammen med andre kollegaer. Han er også en veldig dyktig golf-spiller, som regelmessig slår Dr. Kelso. Cox aksepterer stillingen som sjef ved sykehuset, etter at Kelso går av med pensjon. I begynnelsen er han imidlertid skeptisk til å akseptere stillingen. Han holder midlertidig stillingen frem til styret ved sykehuset får tak i en annen erstatter, Dr. Taylor Maddox (spilt av Courteney Cox) men etter å ha konkludert med at Maddox faktisk er verre enn Dr. Kelso, slår Cox seg sammen med The Janitor og Dr. Kelso for å få henne vekk fra sykehuset. Etter at Dr. Maddox har fått sparken, blir stillingen ledig frem til Kelso anbefaler ham for stillingen. Cox er i utgangspunktet nølende med å ta imot denne jobben, av frykt for å miste den tidligere forbindelsen han hadde med alle pasientene sine. Selv om dette tar ett par dager, overbeviser Dr. Kelso ham om å akseptere denne stillingen.

Familiehistorie
---------------

Familien hans kommer opprinnelig fra Pittsburgh. Cox har en søster, Paige, som er en nyfrelst kristen. Faren til Cox var en voldelig alkoholiker og han forteller at moren deres forholdt seg taus da «our dad drunkenly knocked us from room to room». Selv om Cox er en urokkelig ateist viser det seg at det ikke er søsterens kristne tro som er roten til hvorfor de kommer så dårlig overens, men at søsterens samvær minner ham om den vonde barndommen.

Trivia
------

Cox er ateist og støtter demokratene. Han ser på det å være en republikaner som noe negativt, og bruker dette som et skjellsord ved flere anledninger. Han er også veldig oppsatt på å reformere det amerikanske systemet innenfor medisin, og mener at alle mennesker har krav på like god og gratis behandling, i stikk strid med dr. Bob Kelso, som utelukkende ser på sykehuset som en pengemaskin. Kelso og Cox havner stadig vekk i konflikt på grunn av dette, Cox behandler pasienter uten forsikring eller penger, og Kelso forsøker å hindre dette etter beste evne.
Blokkmakerverksted - dreierbenken er det viktigste utstyr. Maleri av Edgar Melville Ward i Smithsonian American Art Museum 
Blokkmakerens hovedprodukt var blokkverk til skip.
**Blokkmaker** eller **blokkdreier** (gammel betegnelse: **blokmager**) var et håndverksfag som produserte blokkverk, taljer, klodrer, kauser, jomfruer, skipsratt og annet utstyr til seilskuter, heisekraner og liknende. Blokkmakerverkstedene var gjerne lokalisert i nærheten av skipsverft. 

Tredreiing var blokkmakerens spesialitet: han hadde dreiebenk og dreierjern som sitt viktigste verktøy. Han kunne være underleverandør av dreide deler til møbler og hus. 

Blokkmakerfaget er nå et utdødd håndverk, det forsvant sammen med seilskutene i første halvdel av 1900-tallet, og er blitt erstattet av industriell produksjon. 

Noen blokkmakere kunne fortsette som tredreiere eller som kunstddreiere.

Referanser
----------

1. ↑   Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.

Litteratur
----------

* Karl Ragnar Gjertsen: Fra en blokkmakers verksted. Norsk Sjøfartsmuseums årbok 1979.